**Prin pletele ploilor**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Șterg ușor

Lacrimile unui nor

Ce umblă

Pe ceruri, rătăcitor

S-adune

Ape - adânci, într-un ponor

Să-nece

Ofurile dintr-un dor.

Vreau și eu

Cu el să plutesc, să zbor

Și să uit

De-un surâs fermecător,

Risipit

În lacrimile de nor

Ce umblă

Pe ceruri rătăcitor,

Copilul

Visător al ploilor.

Am crezut

Că fur vraja stelelor

Și-o înmoi

În lacrima ploilor

Pe coama

Verde a ponoarelor...

Dar erau

Ochi ascunși în lacrimi de dor,

Ochii tăi

Prin pletele ploilor.